मौजूदा समया में बिलासपुर में तीन जूनियर कोच तैनात हैं। बिलासपुर में हाकी, बास्केटबाल और एथलेटिक्स के प्रशिक्षक सेवाएं दे रहे हैं। चंबा में वालीबाल, हमीरपुर में चार कबड्डी, खो-खो, एथलेटिक्स, हैडबाल, हॉकी के प्रशिक्षक हैं। कांगड़ा में आठ प्रशिक्षक हैं। कांगड़ा में वेट लिफ्टिंग, जिम, कबड्डी, खो-खो, हॉकी, एथलेक्टिस, बैडमिंटन, ताइक्वांडो, किन्नौर में दो कोच तैनात हैं। किन्नौर में फुटबाल व बाक्सिंग का प्रशिक्षक तैनात है। सिरमौर में बास्केटबाल, फुटबाल और टेबल टेनिस खेल का प्रशिक्षण दिया जा रहा है। शिमला में नौ कोच बॉक्सिंग एथलेटिक्स, बास्केटबाल, वालीबाल, साफ्टबॉल, वालीबाल जूडो और कबड्डी का प्रशिक्षण दे रहे हैं। इसके अलावा इंदिरा गांधी खेल परिसर में भी 10 प्रशिक्षक तैनात हैं। खेल परिसर में बॉक्सिंग, जूडो, ताइक्वांडों, बॉक्सिंग, बैडमिंटन, फिटनेस, श्ूटिंग, टेबल टेनिस, कराटे और वालीबाल का प्रशिक्षण दिया जा रहा है। सोलन में सात प्रशिक्षक खिलाडि़यों की खेल शैली निखार रहे हैं। सोलन में रेस्लिंग, फुटबाल, टेबल टेनिस, कबड्डी, फुटबाल, टेबल टेनिस, कबड्डी, एथलेटिक्स, बॉक्सिंग, बास्केटबाल का प्रशिक्षण दिया जा रहा है। कुल्लू में हैंडबाल, कबड्डी और एथलेटिक्स का प्रशिक्षक तैनात है। मंडी में बालीबाल, बॉक्सिंग, एथलेटिक्स, बास्केटबाल, क्रिकेट, हाकी, फुटबाल और हैंडबाल का कोच तैनात है। ऊना में सात प्रशिक्षक तैनात हैं। जो जूडो, एथलेक्टिस, फुटबाल, बालीबाल, बैडमिंटन, हॉकी, रेस्लिंग और टेबल टेनिस का कोच प्रशिक्षण दे रहे हैं। हिमाचल प्रदेश विश्वविद्यालय के खेल एवं युवा निदेशालय में 12 कोच के पद स्वीकृत हैं, जिसमें से एक भी पद पर भर्ती नहीं हो पाई है। वहीं विभाग में मात्र चार शिक्षकों की तैनाती की गई है, जबकि चार लेक्चरर सहित रीडर और प्रोफेसर के पद भी निदेशालय में खाली पड़े हैं।